pythainlp/thai-wiki-dataset-v4 huggingface dataset:
รินรดา แก้วบัวสาย

รินรดา แก้วบัวสาย (เกิด 8 เมษายน พ.ศ. 2538) ชื่อเล่น พาย เป็นนักแสดงหญิงชาวไทย สังกัดช่อง 3 เอชดี มีผลงานเป็นที่รู้จักจากบท “วรรณา“ จากละครเรื่อง "กรงกรรม"
ประวัติ.
รินรดา แก้วบัวสาย ชื่อเล่น พาย เกิดเมื่อวันที่ 8 เมษายน พ.ศ. 2538 เป็นคนกรุงเทพมหานคร บิดามารดาทำงานด้านสายการบิน โดยฝั่งบิดาเป็นพี่ชายของนันทิดา แก้วบัวสาย นายกองค์การบริหารส่วนจังหวัดสมุทรปราการ ส่วนรินรดาเป็นบุตรคนที่ 2 มีพี่น้องทั้งหมด 2 คน โดยมีพี่ชาย 1 คนเป็นนักแสดงเช่นกันคือ นัทธวัชร์ แก้วบัวสาย รินรดาสำเร็จการศึกษาระดับมัธยมศึกษาจากโรงเรียนสารสาสน์วิเทศนิมิตใหม่ และระดับอุดมศึกษาจากคณะศิลปกรรมศาสตร์ มหาวิทยาลัยธรรมศาสตร์ (สาขาวิชาการละคร) และยังได้เป็นผู้นำเชียร์ของคณะศิลปกรรมศาสตร์อีกด้วย
ในเดือนสิงหาคม พ.ศ. 2558 รินรดาได้รับการติดต่อให้มาทดสอบการแสดงกับทางช่อง 3 แล้วเริ่มถ่ายแบบในนิตยสาร อ่านช่วงรายการทางช่อง 3 จนได้แสดงละครเรื่องแรกคือ "ตะวันยอแสง" ขณะศึกษาอยู่ชั้นปีที่ 3 รับบทเป็น ใจบุญ หลังจากนั้นได้รับบทนางเอกเรื่องแรกในละครซีรีส์เรื่อง "ซีรีส์ลูกผู้ชาย : ภูผา" รับบทเป็น ทอรุ้ง และผลงานในปี พ.ศ. 2562 คือละครเรื่อง "กรงกรรม" รับบทเป็น วรรณา
ชีวิตส่วนตัว.
ในปี 2566 พาย รินรดา กำลังคบหาดูใจกับนักแสดงรุ่นพี่ร่วมช่องและร่วมสังกัดอย่าง เจมส์ มาร์ หลังจากที่ เจมส์ มาร์ ตัดสินใจสารภาพรัก หลังจากรู้จักกันมานาน 5 ปี
ภูริตา สุปินชุมภู

ภูริตา สุปินชุมภู (เกิด 25 พฤศจิกายน พ.ศ. 2536) ชื่อเล่น น้ำหวาน เป็นนักแสดงหญิงชาวไทย อดีตนักแสดงสังกัดช่อง 3 เอชดี เป็นที่รู้จักจากละครเรื่อง "ทองเอก หมอยา ท่าโฉลง" (2562) และ "พิศวาสฆาตเกมส์" (2565) ปัจจุบันหมดสัญญาและผันตัวไปเป็นนักแสดงอิสระ
ประวัติ.
ภูริตา สุปินชุมภู เดิมมีชื่อว่า "พิไลพร สุปินชุมภู" เกิด 25 พฤศจิกายน พ.ศ. 2536 อำเภอแม่สรวย จังหวัดเชียงราย สำเร็จการศึกษาระดับมัธยมศึกษาจาก โรงเรียนสตรีวิทยา 2 และสำเร็จการศึกษาระดับปริญญาตรีจาก คณะมนุษยศาสตร์ สาขาวิชาสารสนเทศศึกษา มหาวิทยาลัยศรีนครินทรวิโรฒ (เกียรตินิยมอันดับ 2)
เริ่มต้นเข้าวงการจากการถ่ายโฆษณา ปี 2557 มีโอกาสแสดงภาพยนตร์เรื่องแรก "รักหมดแก้ว" ในบท "ไฟเลี้ยว" ที่ลงทุนตัดผมสั้นแม้ไม่ชอบผมสั้น แสดงภาพยนตร์เรื่องที่ 2 "From Bangkok to Mandalay ถึงคน…ไม่คิดถึง" ภาพยนตร์ร่วมลงทุนระหว่าง ไทย – เมียนมา ปี พ.ศ. 2561 แสดงละครเรื่องแรกและรับบทเป็น "ผ่อง" ในละครย้อนยุคเรื่อง "ทองเอก หมอยา ท่าโฉลง" และแสดงละครเรื่อง "ลับลวงใจ" และ "มือปราบข้าวสารเสก"
จังหวัดชุมพรในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562

การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 ในจังหวัดชุมพร กำหนดให้มีขึ้นในวันที่ 24 มีนาคม พ.ศ. 2562 โดยแบ่งเขตการเลือกตั้งออกเป็น 3 เขตเลือกตั้ง โดยแต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คน
ผลการเลือกตั้งแบบแบ่งเขต.
เขต 1.
เขตเลือกตั้งที่ 1 ประกอบด้วย อำเภอเมืองชุมพร (ยกเว้นตำบลวังใหม่ ตำบลบ้านนา ตำบลหาดพันไกร ตำบลบางลึกและตำบลถ้ำสิงห์) และอำเภอสวี (ยกเว้นตำบลเขาทะลุและตำบลเขาค่าย)
เขต 2.
เขตเลือกตั้งที่ 2 ประกอบด้วย อำเภอท่าแซะ อำเภอปะทิวและอำเภอเมืองชุมพร (เฉพาะตำบลวังใหม่ ตำบลบ้านนา ตำบลหาดพันไกร ตำบลบางลึก และตำบลถ้ำสิงห์)
เขต 3.
เขตเลือกตั้งที่ 3 ประกอบด้วย อำเภอหลังสวน อำเภอละแม อำเภอพะโต๊ะ อำเภอทุ่งตะโกและอำเภอสวี (เฉพาะตำบลเขาทะลุและตำบลเขาค่าย)
อ็องรี เลอแฟฟวร์

อ็องรี เลอแฟฟวร์  เป็นนักสังคมวิทยาและนักปรัชญาสายมาร์กซิสต์ชาวฝรั่งเศส แนวคิดของเขาให้ความสำคัญมุ่งอธิบายความสัมพันธ์ระหว่างพื้นที่และเวลา แนวคิดของเลอแฟฟวร์มีอิทธิพลต่อการศึกษาทฤษฎีสังคมเมือง (urban theory) และเกี่ยวข้องกับภูมิศาสตร์มนุษย์ (human geography) อันเป็นศาสตร์ที่มุ่งเน้นให้มนุษย์ปรับตัวเข้ากับสภาพแวดล้อม ตลอดจนศึกษาว่ามนุษย์ที่เกิดภายใต้สภาพแวดล้อมทางกายภาพที่เปลี่ยนแปลงไปบนพื้นผิวโลก เช่น พื้นที่สีเขียว แม่น้ำ อากาศ เป็นต้น จะมีพฤติกรรมและความแตกต่างกันอย่างไร งานของเลอแฟฟวร์ไม่เป็นที่สนใจมากนักในช่วงแรก แต่ต่อมาได้รับการกล่าวถึงในวงกว้างและมีอิทธิพลต่อสาขาวิชาต่าง ๆ มากมาย
จังหวัดตรังในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562

การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 ในจังหวัดตรัง กำหนดให้มีขึ้นในวันที่ 24 มีนาคม พ.ศ. 2562 โดยแบ่งเขตการเลือกตั้งออกเป็น 3 เขตเลือกตั้ง ซึ่งลดลงจากการเลือกตั้งครั้งก่อน 1 เขต โดยแต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คน
ผลการเลือกตั้งแบบแบ่งเขต.
เขต 1.
เขตเลือกตั้งที่ 1 ประกอบด้วย อำเภอเมืองตรัง อำเภอนาโยงและอำเภอย่านตาขาว (เฉพาะตำบลนาชุมเห็ดและตำบลโพรงจระเข้)
เขต 2.
เขตเลือกตั้งที่ 2 ประกอบด้วย อำเภอรัษฎา อำเภอห้วยยอด อำเภอวังวิเศษ อำเภอสิเกาและอำเภอกันตัง (เฉพาะตำบลโคกยาง)
เขต 3.
เขตเลือกตั้งที่ 3 ประกอบด้วย อำเภอหาดสำราญ อำเภอปะเหลียน อำเภอย่านตาขาว (ยกเว้นตำบลนาชุมเห็ดและตำบลโพรงจระเข้) และอำเภอกันตัง (ยกเว้นตำบลโคกยาง)
โยกเยก เชิญยิ้ม

โยกเยก เชิญยิ้ม มีชื่อจริงว่า อัครเดช รอดวินิจ เกิดเมื่อวันที่ 14 กันยายน พ.ศ. 2523(ชื่อเล่น โยกเยก) เป็นนักแสดงตลกชาวไทยที่สูงที่สุดในประเทศไทย และเป็นหนึ่งในสมาชิกของคณะเชิญยิ้ม
ประวัติ.
โยกเยก เชิญยิ้ม มีชื่อจริงว่า อัครเดช รอดวินิจ เกิดเมื่อวันที่ 14 กันยายน พ.ศ. 2523ชื่อเล่น โยกเยก เป็นนักแสดงตลกชาวไทยเกิดที่อำเภอบ้านหมอ จังหวัดสระบุรีและเป็นหนึ่งในสมาชิกคณะเชิญยิ้ม
โยกเยกจบการศึกษาจากวิทยาลัยเทคนิคสระบุรีและปริญญาตรี มหาวิทยาลัยรังสิต
โยกเยกเริ่มเข้าสู่วงการเป็นนักแสดงตลกชาวไทยและมีรูปร่างยักษ์ต่อมาเริ่มมีความสามารถในการแสดงตลกของเตี้ย พิจิตร จึงแยกย้ายคณะไปทั้งคณะของตัวเองใช้ชื่อว่า เตี้ย พิจิตร และในปัจจุบันตอนนี้สมาชิกของโย่ง เชิญยิ้ม มีสมาชิกนักแสดงตลก ประกอบด้วย พวง เชิญยิ้ม, นงค์ เชิญยิ้ม, แกละ เชิญยิ้ม โยกเยก เชิญยิ้ม และ บอย เชิญยิ้ม
ปัจจุบันโยกเยกมีผลงานการแสดงภาพยนตร์และละครโทรทัศน์เป็นต้น
ชีวิตส่วนตัว.
โยกเยกคบหาดูใจกับ จ๊อย กชมน ทับทับแดง แฟนสาวนอกวงการในมานานกว่า 12 ปี ปัจจุบันได้เข้าสู่ประตูวิวาห์เมื่อวันที่ 15 กุมภาพันธ์ พ.ศ. 2563 จัดขึ้น ณ ที่ The Resort House จังหวัดปทุมธานี
ณัฐชา บุญไชยอินสวัสดิ์

ณัฐชา บุญไชยอินสวัสดิ์ (เกิด 11 เมษายน พ.ศ. 2533) ชื่อเล่น กาย เป็นนักการเมืองชาวไทย ปัจจุบันดำรงตำแหน่งเป็นสมาชิกสภาผู้แทนราษฎรกรุงเทพมหานคร สังกัดพรรคประชาชน อดีตโฆษกพรรคก้าวไกล อดีตรองโฆษกพรรคอนาคตใหม่ และอดีตประธานคณะกรรมาธิการการพัฒนาการเมือง การสื่อสารมวลชนและการมีส่วนร่วมของประชาชน สภาผู้แทนราษฎร
ประวัติ.
ณัฐชา เกิดเมื่อวันที่ 11 เมษายน พ.ศ. 2533 ที่ตำบลขนอม อำเภอขนอม จังหวัดนครศรีธรรมราช เป็นบุตรนายสุรชัย บุญมี และนางกัลยา ไชยสุโข 
สำเร็จการศึกษาระดับมัธยมศึกษาที่โรงเรียนทวีธาภิเศก สำเร็จการศึกษาระดับประกาศนียบัตรวิชาชีพ (ช่างไฟฟ้ากำลัง) วิทยาลัยเทคโนโลยีสยาม และประกาศนียบัตรวิชาชีพชั้นสูง (เครื่องไฟฟ้า) วิทยาลัยเทคโนโลยีสยาม
การทำงาน.
ภายหลังที่ณัฐชาได้ตัดสินใจหยุดเรียนระดับการศึกษาประกาศนียบัตรวิชาชีพจากสถาบันเทคโนโลยีสยาม เขาได้มาทำงานกับบริษัทรับเหมาก่อสร้าง ไทย-เซมคอน ในช่วงปี พ.ศ. 2554 และได้เป็นผู้ก่อตั้งพร้อมดำรงตำแหน่งประธาน บริษัท ซีม ดีเวลลอปเมนท์ (ประเทศไทย)
การเมือง.
ต่อมาณัฐชาได้สมัครเป็นสมาชิกพรรคอนาคตใหม่ โดยลงสมัคร สส. ในเขตบางขุนเทียน และสามารถเอาชนะสากล ม่วงศิริ ด้วยคะแนน 38,340 ต่อ 23,425 คะแนน เมื่อพรรคอนาคตใหม่ถูกยุบ เขาได้ย้ายมาสังกัดพรรคก้าวไกล 
ณัฐชามีผลงานในการเปิดโปงการใช้ยุทธการทางข้อมูลข่าวสาร (Information Operation) หรือเรียกย่อๆ ว่า ไอโอ ของรัฐบาล เขาได้อภิปรายไว้ว่า ปฏิบัติการสร้างความเกลียดชังแผ่กิ่งก้านไปอย่างน่ากลัว มีทีมฝ่ายขาว ประชาสัมพันธ์ในแง่ดีของกองทัพ ส่วนฝ่ายดำ ใช้เพื่อโจมตี และใส่ข้อกล่าวหาไม่จงรักภักดี เน้นโจมตีฝ่ายตรงข้าม ซึ่งคือประชาชนและพรรคการเมืองฝ่ายตรงข้าม มีกลไกการสั่งการผ่าน 2 แอปพลิเคชั่น ใช้ twitter broadcast และ free messenger ซึ่งทำงานคล้ายแอพลิเคชัน Line แต่มีความเข้มข้นมากกว่า โดยมีกำหนดเป้าหมายชัดเจนว่าจะต้องมีบัญชี 54,800 บัญชีไอโอ
และในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 เขาได้ลงสมัครในเขตเดิม เขาได้รับเลือกตั้งเป็นสมัยที่สอง โดยชนะสากลได้อีกครั้ง และมีคะแนนเลือกตั้งคิดเป็น 51.18% ของผู้ออกเสียงทั้งหมดในเขตดังกล่าว นับเป็นสัดส่วนที่สูงที่สุดในกรุงเทพมหานคร
สมาชิกสภาผู้แทนราษฎร.
ณัฐชา บุญไชยอินสวัสดิ์ ได้รับการเลือกตั้งเป็นสมาชิกสภาผู้แทนราษฎรมาแล้ว 2 สมัย คือ
เจ้าหญิงมารี ลูอีสแห่งออร์เลอ็อง (1896-1973)

เจ้าหญิงมารี ลูอีสแห่งออร์เลอ็อง (1896-1973)  ประสูติเมื่อวันที่ 31 ธันวาคม 2439 เป็นพระธิดาพระองค์ใหญ่ใน เจ้าชายเอ็มมานูเอล ดยุกแห่งเวนมอนต์ และ เจ้าหญิงอ็องเรียตแห่งเบลเยียม เป็นพระนัดดาใน เจ้าชายฟิลิป เคานต์แห่งแฟลนเดอส์ พระราชปนัดดาใน พระเจ้าเลออปอลที่ 1 แห่งเบลเยียม ในขณะที่พระบิดาของพระองค์นั้นเป็นพระราชปนัดดาใน พระเจ้าหลุยส์-ฟีลิปที่ 1 แห่งฝรั่งเศส
เสกสมรส.
เจ้าหญิงมารี ลูอีสแห่งออร์เลอ็อง ทรงเสกสมรสกับ เจ้าชายฟิลิปแห่งบูร์บง-ซิซิลีทั้งสอง เมื่อวันที่ 12 มกราคม 2459 รับพระราชทานพระอิสริยยศ เจ้าหญิงแห่งบูร์บง-ซิซิลีทั้งสอง พระชายา มีพระโอรสร่วมกัน 1 พระองค์ คือ
หลังจากนั้น ทั้ง 2 พระองค์ทรงหย่ากันในปี 2468 เจ้าหญิงมารี ลูอีสแห่งออร์เลอ็อง ทรงเสกสมรสครั้งที่ 2 กับ วาลเตอร์ คิงส์แลนด์ นักธุรกิจชาวอเมริกัน เมื่อวันที่ 12 ธันวาคม 2471 ไม่มีพระบุตร โดยทรงประทับใน คอนเนตทิคัต ต่อมา เจ้าหญิงมารี ลูอีสแห่งออร์เลอ็อง สิ้นพระชนม์ลงเมื่อวันที่ 8 มีนาคม 2516 สิริพระชันษา 76 ปี
เจ้าชายฟิลิปแห่งบูร์บง-ซิซิลีทั้งสอง

เจ้าชายฟิลิปแห่งบูร์บง-ซิซิลีทั้งสอง  ประสูติเมื่อวันที่ 10 เมษายน 2420 ณ กาน ฝรั่งเศส เป็นพระบุตรลำดับที่ 10 และพระโอรสลำดับที่ 5 ใน เจ้าชายอังฟองโซ เคานต์แห่งกาแซร์ตา และ เจ้าหญิงมารีอา อันโตนีตาแห่งบูร์บง-ซิซิลีทั้งสอง
เสกสมรส.
พระองค์ทรงเสกสมรสกับ เจ้าหญิงมารี ลูอีสแห่งออร์เลอ็อง (1896-1973) พระราชปนัดดาใน พระเจ้าเลออปอลที่ 1 แห่งเบลเยียม เมื่อวันที่ 12 มกราคม 2459 พระชายารับพระราชทานพระอิสริยยศ เจ้าหญิงแห่งบูร์บง-ซิซิลีทั้งสอง พระชายา มีพระโอรสร่วมกัน 1 พระองค์ คือ
หลังจากนั้น ทั้ง 2 พระองค์ทรงหย่ากันในปี 2468 ต่อมาพระองค์ก็ทรงเสกสมรสใหม่กับ ออเดตเต ลาโบริ บุตรสาวของทนายตวามชาวฝรั่งเศส เมื่อวันที่ 10 มกราคม 2470 ไม่มีพระบุตร
ชินวัฒน์ วงศ์ไชย

ชินวัฒน์ วงศ์ไชย (เกิดวันที่ 8 ธันวาคม พ.ศ. 2539) เป็นนักฟุตบอลชาวไทย ปัจจุบันเล่นในตำแหน่งกองหลังให้กับการท่าเรือ ในไทยลีก
สโมสร.
อัสสัมชัญ.
ใน พ.ศ. 2557 การแข่งขันจตุรมิตรสามัคคี ครั้งที่ 27 ชินวัฒน์ได้ลงเล่นให้กับอัสสัมชัญ เขามีส่วนช่วยให้ทีมเข้าชิงชนะเลิศกับคู่ปรับตลอดกาลอย่างกรุงเทพคริสเตียน สุดท้าย ผลจบลงด้วยการเสมอ 1–1 คว้าแชมป์ร่วมทั้งสองโรงเรียน
พีทีที ระยอง.
ในฤดูกาล 2560 ชินวัฒน์ ได้ย้ายมาเล่นให้กับพีทีที ระยอง ต่อมาในฤดูกาล 2561 เขาลงเล่นให้กับสโมสรทั้งหมด 22 นัด ซึ่งในหลาย ๆ นัด เขาจะยืนในตำแหน่งกองหลังคู่กับ กรวิทย์ นามวิเศษ อดีตกองหลังของบุรีรัมย์ ยูไนเต็ด ทำให้ทั้งคู่ทำผลงานในด้านเกมรับได้ดี จนสามารถพาทีมเลื่อนชั้นสู่ไทยลีก ฤดูกาล 2562 ได้สำเร็จ ชินวัฒน์ได้รับคำชื่นชมจาก ธีระศักดิ์ โพธิ์อ้น หัวหน้าผู้ฝึกสอนของสโมสร ว่าในอนาคตมีโอกาสที่จะติดทีมชาติไทยได้
บุรีรัมย์ ยูไนเต็ด.
ในเดือนธันวาคม พ.ศ. 2562 ชินวัฒน์ ได้ย้ายมาร่วมทีมบุรีรัมย์ ยูไนเต็ด สโมสรร่วมลีกเดียวกัน ภายหลังจากที่พีทีที ระยอง ทีมเก่าของเขา ยุบทีมไปแล้ว
ในวันที่ 6 กันยายน พ.ศ. 2563 ชินวัฒน์ ถูกปล่อยยืมตัวให้กับระยอง
ทีนชาติ.
ชินวัฒน์ เคยมีชื่อเก็บตัวกับทีมฟุตบอลนักเรียนไทยรุ่นอายุไม่เกิน 18 ปี ในการแข่งขันฟุตบอลนักเรียนชิงแชมป์เอเชีย ครั้ง 42 ก่อนที่จะถูกตัดชื่อออกไป
ชีวิตส่วนตัว.
ในช่วงปลายปี 2560 ชินวัฒน์ ได้เริ่มคบหาดูใจกับ บุษกร เอกพันธ์ หนึ่งในทีมงานของสมาคมฟุตบอลหญิง และเจ้าหน้าที่ประชาสัมพันธ์ของสมาคมกีฬาฟุตบอลแห่งประเทศไทยฯ
ถวิล สุนทรศารทูล

ถวิล สุนทรศารทูล เป็นอดีตรัฐมนตรีช่วยว่าการกระทรวงมหาดไทย ในรัฐบาลของจอมพลถนอม กิตติขจร 2 สมัย และเป็นอดีตปลัดกระทรวงมหาดไทย
ประวัติ.
นายถวิล สุนทรศารทูล เกิดวันที่ 15 ธันวาคม พ.ศ. 2450 ถึงแก่อนิจกรรมด้วยโรคหลอดเลือดสมอง 14 กรกฎาคม พ.ศ. 2519 เป็นชาวนครปฐมโดยกำเนิดและเป็นนายกสมาคมชาวนครปฐมตั้งแต่ปี พ.ศ. 2512 ตราบจนถึงแก่อนิจกรรมเป็นบุตรนายสุด และ นางทิม สุนทรศารทูล
การทำงาน.
ถวิล สุนทรศารทูล เคยรับราชการในสังกัดกระทรวงมหาดไทย เคยดำรงตำแหน่ง นายอำเภอพนมทวน จังหวัดกาญจนบุรี นายอำเภอบ้านแหลม จังหวัดเพชรบุรี, นายอำเภอกันตัง จังหวัดตรัง ผู้ว่าราชการจังหวัดอุดรธานี นครพนม อธิบดีกรมที่ดิน และเป็นปลัดกระทรวงมหาดไทย ในปี พ.ศ. 2506 ถึงปี พ.ศ. 2511 เป็นสมาชิกวุฒิสภา ในปี พ.ศ. 2511 จนกระทั่งในปี พ.ศ. 2512 ได้รับการแต่งตั้งรัฐมนตรีช่วยว่าการกระทรวงมหาดไทย ในรัฐบาลของจอมพลถนอม กิตติขจร ซึ่งมีจอมพลประภาส จารุเสถียร เป็นรัฐมนตรีว่าการกระทรวงมหาดไทย บทบาทสำคัญคือ การได้รับแต่งตั้งเป็นประธานคณะกรรมการเตรียมการจัดตั้งองค์การเก็บค่าผ่านทาง (ต่อมาคือ การทางพิเศษแห่งประเทศไทย หรือ กทพ.) แต่รัฐบาลชุดดังกล่าวสิ้นสุดลงเพราะจอมพลถนอม นายกรัฐมนตรี ปฏิวัติยึดอำนาจรัฐบาลของตนเอง เมื่อวันที่ 17 พฤศจิกายน พ.ศ. 2514
หลังจากนั้นเขาได้รับแต่งตั้งเป็นรัฐมนตรีช่วยว่าการกระทรวงมหาดไทยอีกครั้ง ในรัฐบาลของจอมพลถนอม กิตติขจร อีกเช่นเคย จนกระทั่งเกิดเหตุการณ์ 14 ตุลา
เครื่องราชอิสริยาภรณ์.
ถวิล สุนทรศารทูล ได้รับพระราชทานเครื่องราชอิสริยาภรณ์ทั้งไทยและต่างประเทศ ดังนี้
ศาสนามิถรา

ศาสนามิถรา  เป็นศาสนาหรือความเชื่อลึกลับรูปแบบหนึ่งของชาวโรมัน เชื่อว่ามีพระเจ้าเพียงองค์เดียวคือมิทรัส  ซึ่งได้รับอิทธิพลจากเทพมิถรา  ซึ่งเป็นเพียงเทพเจ้าองค์หนึ่งในศาสนาโซโรอัสเตอร์ของชาวเปอร์เซียโดยรับผ่านชาวกรีก แต่เมื่อมาสู่ดินแดนยุโรป มิถราได้กลายเป็นเทพที่โดดเด่นและได้รับการนับถือเป็นการจำเพาะ แสดงให้เห็นถึงความสัมพันธ์ระหว่างเปอร์เซียและกรีก-โรมัน ศาสนามิถราเป็นที่นิยมในหมู่ทหารโรมันช่วงคริสต์ศตวรรษที่ 1 ถึงคริสต์ศตวรรษที่ 4
ผู้ที่เพิ่งเข้ารับศาสนามิถราจะต้องผ่านพิธีกรรมซับซ้อนเจ็ดขั้นตอนและมีพิธีกรรมรับประทานอาหารร่วมกัน ผู้รับเชื่อใหม่จะเรียกตนเองว่า "ซินเดซีออย"  แปลว่า "รวมกันด้วยการจับมือ" พวกเขาจะพบปะกันในศาสนสถานที่อยู่ในใต้ดินเรียกว่า "มิเทรียเอีย"  ปัจจุบันศาสนสถานเหล่านี้ยังหลงเหลืออยู่หลายแห่ง คาดว่าศูนย์กลางทางศาสนาตั้งอยู่ในโรม ศาสนามิถราแพร่หลายมากทางฝั่งตะวันตกของจักรวรรดิ ใต้สุดที่โรมันแอฟริกาและนูมีเดีย ตะวันตกสุดที่โรมันบริเตน และตะวันออกสุดที่โรมันซีเรีย
ศาสนามิถราถือเป็นศาสนาคู่แข่งกับศาสนาคริสต์ในยุคต้น ทว่าคริสต์ศตวรรษที่ 4 ผู้ที่นับถือศาสนามิถราเผชิญกับการประหารโดยคริสต์ศาสนิกชน ที่สุดศาสนามิถราก็ถูกปราบปรามและถูกกำจัดออกไปจากจักรวรรดิในช่วงท้ายของศตวรรษดังกล่าว
แนลียู นาฌา

แนลียู บอร์ฌิส จี โซซา (29 พฤศจิกายน ค.ศ. 1952, รีโอเดจาเนโร – 12 กรกฎาคม ค.ศ. 2018, อัลมีรังชีตามังดาแร) หรือที่รู้จักในชื่อ แนลียู นาฌา  เป็นนักมวยไทยชาวบราซิล เขาเป็นปรมาจารย์มวยไทยและเป็นผู้แนะนำกีฬาดังกล่าวในประเทศบราซิล เดิมที เขารู้จักรูปแบบการต่อสู้นี้ในช่วงที่เป็นทหารพลร่มในวิชาการบิน โดยได้พัฒนากระบวนยุทธหลังจากใช้เวลาสองปีในประเทศไทย
เขาเป็นหนึ่งในนักเทควันโดสายดำรายแรกของบราซิล และเป็นหนึ่งในผู้ก่อตั้งสมาคมมวยไทยรายแรกของบราซิล รวมทั้งรับผิดชอบการแข่งขันครั้งแรกในประเทศ ในช่วงต้นคริสต์ทศวรรษ 1980
ในคริสต์ทศวรรษ 1970 เขาย้ายไปที่กูรีชีบา และปรับเทคนิคมวยไทยแบบตะวันออกเพื่อก่อตั้ง "บราซิลเลียนมวยไทย" อีกทั้งปรับระบบการตั้งชื่อการชก ที่อยู่ในภาษาดั้งเดิมสำหรับคำศัพท์ภาษาเกาหลี รวมถึงเครื่องแต่งกาย โดยเริ่มสวมกิโมโนแทนกางเกงขาสั้น เนื่องด้วยกูรีชีบามีช่วงที่อากาศหนาวมาก ทั้งหมดนี้ ทำให้เขาได้รับการกล่าวว่าเป็น "บิดาแห่งมวยไทยของบราซิล"
หลังจากพัฒนาศิลปะการต่อสู้ในกูรีชีบา ลูกศิษย์ลูกหาของเขายังคงมีการพัฒนา เปลี่ยนเมืองให้มีการเอ่ยถึงรวมถึงโรงกีฬา เช่นเดียวกับการเอ่ยถึงวาลีตูดูที่เกิดขึ้นช่วงคริสต์ทศวรรษ 1990, ชัยชนะสูงสุดของอังเดร์ซง ซิลวา ผู้เรียนรู้และเชี่ยวชาญการต่อสู้ในเมืองหลวงของรัฐปารานา ตลอดจนความสำเร็จของเมารีซียู โชกุน, มูรีลู นินจา และโฌแซ "เปแล" ลังดี
เสียชีวิต.
ในปีสุดท้ายของชีวิต เขาอาศัยอยู่อย่างสันโดษและปิดบังชื่อ โดยประสบปัญหาทางการเงิน ครั้นเมื่อวันที่ 12 กรกฎาคม ค.ศ. 2018 เขาถูกพบว่าเสียชีวิตในห้องหอพักที่เมืองอัลมีรังชีตามังดาแร ในปริมณฑลของกูรีชีบา
จังหวัดพังงาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562

จังหวัดพังงาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 กำหนดให้มีขึ้นในวันที่ 24 มีนาคม พ.ศ. 2562 โดยแบ่งเขตการเลือกตั้งออกเป็น 1 เขตเลือกตั้ง โดยแต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คน
ภาพรวม.
แบ่งตามพรรค.
<table style="margin:0; border:none;"><tr><td style="border:none; padding:0;">
<table style="text-align:left; border-collapse:collapse; width:100%;">
<tr style="background:#ddd"><th style="text-align:center;" colspan="5">คะแนนเสียง</th></tr>
<tr style="font-size:88%; height:4px;">
<td colspan="2" style="padding:0 4px; text-align:left;"></td>
<td style="width:400px; text-align:left;"></td>
<td colspan="2" style="padding:0 4px; width:1em; text-align:right;"></td>
</tr>
<tr>
<td colspan="2" style="padding-left:0.4em;padding-right:0.4em;min-width:8em">ประชาธิปัตย์</td>
<td style="width:100px;border-left:solid 1px silver;border-right:solid 1px silver;">#03A1E8; width:41.31%; overflow:hidden">  </td>
<td colspan="2" style="padding-left:0.4em;padding-right:0.4em" align="right">41.31%</td>
</tr>
<tr>
<td colspan="2" style="padding-left:0.4em;padding-right:0.4em;min-width:8em">พลังประชารัฐ</td>
<td style="width:100px;border-left:solid 1px silver;border-right:solid 1px silver;">#006536; width:21.96%; overflow:hidden">  </td>
<td colspan="2" style="padding-left:0.4em;padding-right:0.4em" align="right">21.96%</td>
</tr>
<tr>
<td colspan="2" style="padding-left:0.4em;padding-right:0.4em;min-width:8em">อนาคตใหม่</td>
<td style="width:100px;border-left:solid 1px silver;border-right:solid 1px silver;">#F57A36; width:16.78%; overflow:hidden">  </td>
<td colspan="2" style="padding-left:0.4em;padding-right:0.4em" align="right">16.78%</td>
</tr>
<tr>
<td colspan="2" style="padding-left:0.4em;padding-right:0.4em;min-width:8em">อื่น ๆ</td>
<td style="width:100px;border-left:solid 1px silver;border-right:solid 1px silver;">  </td>
<td colspan="2" style="padding-left:0.4em;padding-right:0.4em" align="right">19.95%</td>
</tr>
</table>
</td></tr></table>
<table style="margin:0; border:none;"><tr><td style="border:none; padding:0;">
<table style="text-align:left; border-collapse:collapse; width:100%;">
<tr style="background:#ddd"><th style="text-align:center;" colspan="5">ที่นั่ง</th></tr>
<tr style="font-size:88%; height:4px;">
<td colspan="2" style="padding:0 4px; text-align:left;"></td>
<td style="width:400px; text-align:left;"></td>
<td colspan="2" style="padding:0 4px; width:1em; text-align:right;"></td>
</tr>
<tr>
<td colspan="2" style="padding-left:0.4em;padding-right:0.4em;min-width:8em">ประชาธิปัตย์</td>
<td style="width:100px;border-left:solid 1px silver;border-right:solid 1px silver;">#03A1E8; width:100.00%; overflow:hidden">  </td>
<td colspan="2" style="padding-left:0.4em;padding-right:0.4em" align="right">100.00%</td>
</tr>
</table>
</td></tr></table>
เทียบคะแนนกับการเลือกตั้งครั้งก่อนหน้า.
เปรียบเทียบคะแนนกับผลการเลือกตั้งเมื่อ พ.ศ. 2554
เขตเลือกตั้ง.
เขต 1.
เขตเลือกตั้งที่ 1 ประกอบด้วยจังหวัดพังงาทั้งจังหวัด
จังหวัดตากในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562

การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 ในจังหวัดตาก กำหนดให้มีขึ้นในวันที่ 24 มีนาคม พ.ศ. 2562 โดยแบ่งเขตการเลือกตั้งออกเป็น 3 เขตเลือกตั้ง โดยแต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คน
ผลการเลือกตั้งแบบแบ่งเขต.
เขต 1.
เขตเลือกตั้งที่ 1 ประกอบด้วยอำเภอเมืองตาก อำเภอวังเจ้า อำเภอสามเงาและอำเภอบ้านตาก (ยกเว้นตำบลท้องฟ้าและตำบลเกาะตะเภา)
ทั้งนี้ หลังจากที่ผู้ได้รับเลือกตั้ง นายธนัสถ์ ทวีเกื้อกูลกิจ ถูกขับออกจากพรรคพลังประชารัฐ เมื่อวันที่ 19 มกราคม พ.ศ. 2565 ได้ย้ายเข้าสังกัดพรรคเศรษฐกิจไทยในเวลาต่อมา
เขต 2.
เขตเลือกตั้งที่ 2 ประกอบด้วย อำเภออุ้มผาง อำเภอพบพระและอำเภอแม่สอด (ยกเว้นตำบลแม่กาษา ตำบลท่าสายลวด และตำบลแม่ปะ)
เขต 3.
เขตเลือกตั้งที่ 3 ประกอบด้วย อำเภอท่าสองยาง อำเภอแม่ระมาด อำเภอบ้านตาก (เฉพาะตำบลท้องฟ้าและตำบลเกาะตะเภา) และอำเภอแม่สอด (เฉพาะตำบลแม่กาษา ตำบลท่าสายลวดและตำบลแม่ปะ)
ทั้งนี้ หลังจากที่ผู้ได้รับเลือกตั้ง นายภาคภูมิ บูลย์ประมุข ถูกขับออกจากพรรคพลังประชารัฐ เมื่อวันที่ 19 มกราคม พ.ศ. 2565 ได้ย้ายเข้าสังกัดพรรคเศรษฐกิจไทยในเวลาต่อมา และคาดว่าถูกขับออกจากพรรคหลังจากพบว่ากลับมาเป็นสมาชิกพรรคพลังประชารัฐอีกครั้งหนึ่ง
อิลิยา สปาซอเยวิช

อิลิยา สปาซอเยวิช (เกิดวันที่ 11 กันยายน 1987) เป็นนักฟุตบอลชาวอินโดนีเซีย เกิดที่มอนเตเนโกร ปัจจุบันเล่นในตำแหน่งกองหน้าให้กับบาหลียูไนเต็ดในลีกาซาตู สปาซอเยวิชมีความโดดเด่นในด้านการทำประตู โดยในช่วงที่เขาค้าแข้ง เขายิง 148 ประตู จากการลงเล่นอย่างเป็นทางการ 268 นัด จนได้รับสมญาว่า "สปาโซโกล"
สโมสร.
ช่วงแรก.
สปาซอเยวิช เกิดที่เมืองบาร์ และเริ่มต้นอาชีพใน ค.ศ. 2004 ด้วยวัยเพียง 17 ปี กับสโมสรวอยวอดีนาในเซอร์เบียนซูเปอร์ลีกา เขาเล่นในตำแหน่งกองหน้าคู่กับ มิลอส กราซิก อดีตปีกของยูเวนตุส ต่อมาในเดือนกรกฎาคม 2005 เขาย้ายไปเล่นให้กับสโมสรซุตเยสกานิกชิชในมอนเตเนโกร ซึ่งเขายิง 7 ประตูจากการลงเล่น 17 นัด ต่อในเดือนกรกฎาคม 2006 สปาซอเยวิชตัดสินใจกลับไปเล่นในเซอร์เบีย โดยครั้งนี้ได้ไปเล่นให้กับซีเอสเค ปิวารา ซึ่งเขาได้ยิง 9 ประตูในการลงเล่น 18 นัด
ดีนาโมทบิลีซี.
ในเดือนมกราคม 2007 สปาซอเยวิชเซ็นสัญญากับดีนาโมทบิลีซี อดีตแชมป์ยูฟ่าคัพวินเนอร์สคัพในปี 1981 โดยช่วงที่เขาได้เล่นให้กับสโมสรนั้น เขายิง 30 ประตูจากการลงเล่น 61 นัดในจอร์เจียนลีกและจอร์เจียนคัพ ทำให้เขากลายเป็นผู้เล่นชาวต่างชาติคนแรกที่เป็นผู้ทำประตูสูงสุดต่อฤดูกาลของสโมสร นอกจากนี้ สปาซอเยวิช ยังคว้าแชมป์จอร์เจียนลีก จอร์เจียนคัพ และจอร์เจียนซูเปอร์คัพ และเขาได้ลงเล่นนัดแรกในยูฟ่าแชมเปียนส์ลีกเมื่อวันที่ 30 กรกฎาคม ค.ศ. 2008 ในนัดที่พานาธิไนกอส
โบรักคาคัก.
ในเดือนกรกฎาคม ค.ศ. 2009 สปาซอเยวิชเกือบได้เซ็นสัญญากับอาร์มิเนียบีลเฟลด์ในบุนเดิสลีกา แต่การย้ายตัวล้มเหลวเนื่องจากไม่บรรลุข้อตกลงด้านการเงิน ทำให้เรดสตาร์เบลเกรด สนใจที่จะซื้อตัวเขา แต่สุดท้าย สปาซอเยวิชก็ได้ย้ายไปเล่นให้กับโบรักคาคักในเซอร์เบียนซูเปอร์ลีกาเมื่อวันที่ 31 กรกฎาคม ค.ศ. 2009
ไลปายัสเมตาเลิกส์.
ในวันที่ 30 มีนาคม ค.ศ. 2010 สปาซอเยวิช เซ็นสัญญากับไลปายัสเมตาเลิกส์ แชมป์ลีกของลัตเวีย เขายิง 6 ประตูจากการลงเล่น 11 นัดในลัตเวียนลีกและลัตเวียนฟุตบอลคัพ
ตรีกาลา.
ในวันที่ 10 กันยายน ค.ศ. 2010 สปาซอเยวิชย้ายไปร่วมกับตรีกาลา ก่อนที่วันเปิดฤดูกาลของกรีกฟุตบอลลีกเพียงสองวัน เขาได้ลงเล่นในสนาม 203 นาทีใน 13 นัดแรก ขณะนัดแรก เขาได้รับข้อเสนอจากบาหลีเดวาตา ทำให้เขาตัดสินใจเดินทางไปยังอินโดนีเซีย
บาหลีเดวาตา.
ในวันที่ 1 มกราคม ค.ศ. 2011 สปาซอเยวิชไปถึงอินโดนีเซีย และเซ็นสัญญากับบาหลีเดวาตา ซึ่งเขาได้กลายเป็นผู้เล่นแกนหลักของสโมสร โดยยิง 8 ประตูในครึ่งฤดูกาลแรกของลีกาพรีเมียร์ฤดูกาล 2011 นอกจากนี้ เขายังยิง 2 ประตูในเกมกระชับมิตรเมื่อวันที่ 23 สิงหาคม ค.ศ. 2011 นัดที่พบกับทีมชาติอินโดนีเซียรุ่นอายุไม่เกิน 23 ปี แม้ว่าในนัดนั้น บาหลีจะแพ้ไป 2–4 ก็ตาม
ทีมชาติ.
สปาซอเยวิช เคยเล่นให้กับทีมชาติเซอร์เบีย-มอนเตเนโกร รุ่นอายุไม่เกิน 17 และ 19 ปี ต่อมาในปี 2006 เซอร์เบียและมอนเตเนโกรต่างแยกออกเป็นสองประเทศอิสระ ทำให้สปาซอเยวิชตัดสินใจเล่นให้กับทีมชาติมอนเตเนโกร รุ่นอายุไม่เกิน 21 ปี
ในเดือนตุลาคม ค.ศ. 2017 สปาซอเยวิชได้รับความเป็นพลเมืองของอินโดนีเซียอย่างเป็นทางการ ต่อมาสปาซอเยวิชได้ลงเล่นนัดแรกให้กับทีมชาติอินโดนีเซียในเกมกระชับมิตรอย่างไม่เป็นทางการ นัดที่แพ้ซีเรีย รุ่นอายุไม่เกิน 23 ปี เมื่อวันที่ 18 พฤศจิกายน ค.ศ. 2017 และในสัปดาห์ถัดมา วันที่ 25 พฤศจิกายน สปาซอเยวิชได้ลงเล่นในเกมกระชับมิตรอย่างเป็นทางการ นัดที่ชนะกายอานา 2–1 โดยเขายิงสองประตูในนัดนั้น
"ประตูในนามทีมชาติอินโดนีเซียของสปาซอเยวิช"
ชีวิตส่วนตัว.
อิลิยา สปาซอเยวิช สมรสกับภรรยาชาวอินโดนีเซีย และอาศัยในอินโดนีเซียด้วยกัน บุตรทั้งสองของเขาเป็นชาวอินโดนีเซีย บุตรชาย ดรากัน เกิดวันที่ 28 พฤศจิกายน ค.ศ. 2014 และบุตรสาว อิรินา เกิดวันที่ 27 กุมภาพันธ์ ค.ศ. 2017
จังหวัดนครพนมในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562

การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 ในจังหวัดนครพนม กำหนดให้มีขึ้นในวันที่ 24 มีนาคม พ.ศ. 2562 โดยแบ่งเขตการเลือกตั้งออกเป็น 4 เขตเลือกตั้ง โดยแต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คน
ผลการเลือกตั้งแบบแบ่งเขต.
เขต 1.
เขตเลือกตั้งที่ 1 ประกอบด้วย อำเภอบ้านแพง อำเภอนาทม อำเภอศรีสงครามและอำเภอนาหว้า
เขต 2.
เขตเลือกตั้งที่ 2 ประกอบด้วย อำเภอโพนสวรรค์ อำเภอท่าอุเทนและอำเภอเมืองนครพนม (เฉพาะตำบลในเมือง ตำบลหนองแสง ตำบลอาจสามารถ ตำบลนาราชควาย ตำบลหนองญาติและตำบลท่าค้อ)
เขต 3.
เขตเลือกตั้งที่ 3 ประกอบด้วย อำเภอเรณูนคร อำเภอธาตุพนมและอำเภอเมืองนครพนม (เฉพาะตำบลบ้านกลาง ตำบลดงขวาง ตำบลขามเฒ่า ตำบลคำเตย ตำบลโพธิ์ตากและตำบลนาทราย)
เขต 4.
เขตเลือกตั้งที่ 4 ประกอบด้วย อำเภอนาแก อำเภอวังยาง อำเภอปลาปากและอำเภอเมืองนครพนม (เฉพาะตำบลวังตามัว ตำบลกุรุคุและตำบลบ้านผึ้ง)
ทางหลวงแผ่นดินหมายเลข 1073

ทางหลวงแผ่นดินหมายเลข 1073 สายหนองสังข์-โพธิ์ไทรงาม เป็นทางหลวงแผ่นดินขนาด 2 ช่องจราจร เชื่อมต่อการจราจรระหว่างอำเภอบรรพตพิสัย จังหวัดนครสวรรค์ กับอำเภอบึงนาราง จังหวัดพิจิตร ระยะทางตลอดสายทั้งสิ้น 45.607 กิโลเมตร

การแบ่งตอนควบคุม.
ทางหลวงแผ่นดินหมายเลข 1073 แบ่งเขตการควบคุมออกเป็น 2 ตอน ได้แก่
เจ้าหญิงโซเฟีย ดัชเชสแห่งกาลาเบรีย

เจ้าหญิงโซเฟีย ดัชเชสแห่งกาลาเบรีย  (พระนามเดิม:โซเฟีย แลนด์ดิลอส ยา เมนกาเลโฮ) ประสูติเมื่อวันที่ 23 พฤศจิกายน พ.ศ. 2516 ณ มาดริด สเปน เป็นบุตรีของ โจเซ มานูเอล แลนด์ดิลอส ยา เมนกาเลโฮ และ มาเรีย เด แลนด์ดิลอส ยา เมนกาเลโฮ
เสกสมรส.
โซเฟีย แลนด์ดิลอส ยา เมนกาเลโฮ ได้เข้าพิธีเสกสมรสกับ เจ้าชายเปรโด ดยุกแห่งกาลาเบรีย เมื่อวันที่ 30 มีนาคม พ.ศ. 2544 รับพระราชทานพระอิสริยยศ ดัชเชสแห่งกาลาเบรีย เจ้าหญิงแห่งบูร์บง-ซิซิลีทั้งสอง พระชายา โดยมีพระบุตรร่วมกันถึง 7 พระองค์
ศาสนาสะมาริตัน

ศาสนาของชาวสะมาริตัน  หรือ ศาสนาสะมาริตัน  เป็นศาสนาประจำชาติ ของชาวสะมาริตัน (หรือชาวสะมาเรีย) นับเป็นวงศ์วานอิสราเอลกลุ่มหนึ่ง แม้ตัวศาสนาจะมีความใกล้เคียงกับศาสนายูดาห์ แต่แตกต่างตรงที่ชาวสะมาริตันจะนับถือคัมภีร์โทราห์เฉพาะห้าเล่มแรกเท่านั้น บางฉบับมีสำนวนเป็นของตนเองต่างจากโทราห์ของชาวยิวเล็กน้อยเรียกว่าโทราห์สะมาริตัน พวกเขาเชื่อว่าเป็นคัมภีร์เก่าแก่ดั้งเดิม ไม่มีการเปลี่ยนแปลงเนื้อหาอย่างโทราห์ของชาวยิว นอกจากโทราห์สะมาเรียแล้ว พวกเขายังเทิดทูนหนังสือโยชูวาฉบับของตนเองและยอมรับบุคคลในไบเบิลเช่นเอลี
ชาวสะมาริตันมีธรรมศาลาและมหาปุโรหิตเป็นของตนเองแยกจากศาสนายูดาห์ พวกเขามักอธิบายว่าสะมาริตันเป็นศาสนาที่เกิดขึ้นโดยโมเสส และไม่เคยเปลี่ยนแปลงหลักธรรมคำสอนเลยมากว่าพันปี ชาวสะมาริตันเชื่อว่าศาสนายูดาห์และโทราห์ของชาวยิวถูกปรับเปลี่ยนไปตามกาลเวลา และพวกเขาไม่สามารถปฏิบัติตนตามโองการของพระเป็นเจ้าที่บัญชาไว้บนภูเขาซีนาย ชาวยิวเชื่อว่าเนินพระวิหารเป็นสถานที่ศักดิ์สิทธิ์ แต่ชาวสะมาริตันนับถือภูเขาเกริซิมเป็นสถานที่ศักดิ์สิทธิ์ ใน พ.ศ. 2565 มีผู้นับถือศาสนาสะมาริตันจำนวน 840 คน
นัตยา ทองเสน

นัตยา ทองเสน ชื่อเล่น เพลงขวัญ เป็นนักแสดงและนางแบบหญิงชาวไทย สังกัดเดอะ วัน เอ็นเตอร์ไพรส์
ประวัติ.
นัตยา ทองเสน เกิดเมื่อวันที่ 4 ตุลาคม พ.ศ. 2540 ที่ตำบลตลาดเหนือ อำเภอเมืองภูเก็ต จังหวัดภูเก็ต เป็นบุตรของนางนงนุช ทองเสน จบการศึกษาระดับชั้นมัธยมศึกษาจากโรงเรียนเฉลิมพระเกียรติสมเด็จพระศรีนครินทร์ ภูเก็ต สำเร็จการศึกษาระดับปริญญาตรีจากคณะวิทยาการจัดการ มหาวิทยาลัยราชภัฏสวนสุนันทา สาขาบริหารธุรกิจ เอกการบริหารทรัพยากรมนุษย์
การทำงานในวงการบันเทิง.
เริ่มเข้าสู่วงการจากการเป็นนักแสดงรับเชิญในเรื่อง ลิขิตริษยา ในปี พ.ศ. 2560 นัตยาได้เข้าร่วมประกวดในรายการ "เดอะเฟซไทยแลนด์ ซีซัน 3" ซึ่งเป็นลูกทีมของ ลูกเกด เมทินี กิ่งโพยม ได้รับตำแหน่งรองชนะเลิศ ต่อมาได้เข้ามาอยู่ในกลุ่มนักแสดงรุ่นใหม่ของช่องวัน 31 ผลงานละครเรื่องแรกคือ "ดอกแก้วกาหลง" ในบทบาท ดอกแก้ว/กาหลง แสดงคู่กับ นรภัทร วิไลพันธุ์ และมีผลงานที่ทำให้เป็นที่รู้จักมากขึ้น ในปี พ.ศ. 2561 คือละครย้อนยุคเรื่อง "เรือนเบญจพิษ" ในบทบาท อนงค์ แสดงคู่กับ ธนภัทร กาวิละ และ "วิมานจอเงิน" ในบทบาท นุสรา แสดงคู่กับ เจษฎ์พิพัฒ ติละพรพัฒน์ ในปี พ.ศ. 2562 นัตยาได้รับโอกาสให้ร่วมงานในละครฟอร์มยักษ์เรื่อง "ภาตุฆาต" รับบทเป็น หมออ้อม แสดงคู่กับ ภรภัทร ศรีขจรเดชา ในปี พ.ศ. 2563 มีผลงานละครเรื่อง "อสรพิษ" รับบทเป็น มณีวัน/ใยไหม แสดงคู่กับ นรภัทร วิไลพันธุ์
ต่อมา ปี พ.ศ. 2564 นัตยาได้แสดงละครเรื่อง "ห้องสุดท้ายหมายเลข 6" จากค่ายพอดีคำ โดยเรื่องนี้ได้พลิกบทบาทรับบทร้ายครั้งแรก โดยรับบทเป็น เบล วิญญาณสาวผู้อาฆาต
เปาโล กัซซานิกา

เปาโล ดิโน กัซซานิกา (เกิดวันที่ 2 มกราคม ค.ศ. 1992) เป็นนักฟุตบอลชาวอาร์เจนตินา ปัจจุบันลงเล่นในตำแหน่งผู้รักษาประตูให้กับฌิโรนา สโมสรในลาลิกา จากการยืมตัวมาจากฟูลัม
 "ณ วันที่ 19 กันยายน ค.ศ. 2022"
 "ณ วันที่ ลงแข่งขันนัดล่าสุดวันที่ 20 พฤศจิกายน ค.ศ. 2018"
เกียรติประวัติ.
เซาแทมป์ตัน
ทอตนัมฮอตสเปอร์
ฟูลัม
ส่วนบุคคล
เคน เวลัสเกซ

เคน เวลัสเกซ (Cain Velasquez; เกิด 28 กรกฎาคม ค.ศ. 1982) เป็นนักต่อสู้แบบผสมอาชีพอเมริกัน,ศิลปิน, และนักมวยปล้ำอาชีพเซ็นสัญญากับ Ultimate Fighting Championship (UFC) ซึ่งเขาเคยเป็นแชมป์เฮฟวี่เวท UFC สองสมัย เขาเป็นอันดับ 8 ในการจัดอันดับแชมป์เฮฟวี่เวท UFC ตอนนี้เขากำลังพักอยู่โดยมุ่งเน้นไปที่อาชีพมวยปล้ำอาชีพของเขา
ในฐานะนักมวยปล้ำอาชีพเขาได้ขึ้นปล้ำให้กับสมาคมของเม็กซิกัน AAA และปรากฏตัวในงานเปิดตัว SmackDown ของ WWE ใน FOX
ผลงาน.
<templatestyles src="Col-begin/styles.css"/>
โบรุสซีอาดอร์ทมุนท์ในฤดูกาล 2018–19

โบรุสซีอาดอร์ทมุนท์ในฤดูกาล 2018–19 เป็นฤดูกาลที่ 110 ในประวัติศาสตร์สโมสรฟุตบอลและเป็นฤดูกาลที่ 43 ติดต่อกันและเป็นฤดูกาลที่ 52 โดยรวมในลีกสูงสุดของฟุตบอลเยอรมัน, บุนเดิสลีกา ซึ่งเป็นลีกสูงสุดของฟุตบอลเยอรมัน ฤดูกาลจะเริ่มต้นระหว่างวันที่ 1 กรกฎาคม ค.ศ. 2018 ถึง 30 มิถุนายน ค.ศ. 2019.
นัดกระชับมิตร.
      ชนะ
      เสมอ
      แพ้
การแข่งขัน.
      ชนะ
      เสมอ
      แพ้
สถิติ.
การลงสนามและการทำประตู.
<templatestyles src="Reflist/styles.css" />
มอร์คอฟชา

มอร์คอฟ โป-โคเรย์สกี ("แคร์รอตแบบเกาหลี") หรือ โคเรย์สชา ซับซีลี ซาลัต ("สลัดแคร์รอตแบบเกาหลี") เรียกโดยย่อว่า มอร์คอฟชา (โครยอ-มาร์: /марков-ча) คือสลัดแคร์รอตที่มีรสเผ็ดของชาวโครยอ-ซารัม นับเป็นกิมจิรูปแบบหนึ่ง โดยชาวโครยอ-ซารัมคือชาวเกาหลีที่ย้ายถิ่นฐานเข้าไปในสหภาพโซเวียตเดิมตั้งแต่ ค.ศ. 1937 เป็นต้นมา แต่ในบริเวณเอเชียกลางที่พวกเขาอพยพไปนั้นไม่มีผักกาดขาวอันเป็นวัตถุดิบหลักในการทำกิมจิ พวกเขาจึงเปลี่ยนแปลงวัตถุดิบเป็นแคร์รอตแทน อาหารชนิดนี้จึงถูกเรียกว่า "มอร์คอฟชา" ซึ่ง "มอร์คอฟ" เป็นคำรัสเซียแปลว่า "แคร์รอต" กับ "ชา" เป็นปัจจัยบอกขนาดเล็กในภาษาอุซเบก
อาหารชนิดนี้ไม่เป็นที่รู้จักในประเทศเกาหลีใต้ แต่กลับเป็นที่รู้จักในระดับนานาชาติ มีการยกอาหารชนิดนี้ตามร้านอาหารทั่วไปในกลุ่มประเทศอดีตสหภาพโซเวียต มีการจำหน่ายตามร้านสรรพาหารหลายแห่ง รวมทั้งเป็นส่วนหนึ่งในซาคูสกี (สำรับอาหารเรียกน้ำย่อยอย่างหนึ่ง) และกลายเป็นหนึ่งในเครื่องเคียงข้างสำรับอาหารค่ำหรืออาหารตามงานเลี้ยงฉลองวันหยุดของประชาชนทุกเชื้อชาติในอดีตสหภาพโซเวียต
มอร์คอฟชามีส่วนประกอบหลักได้แก่ แคร์รอตขูดฝอย กระเทียม พริกไทยแดงป่น เม็ดรากผักชี น้ำส้มสายชู น้ำมันพืช เกลือ พริกไทย และอาจโรยด้วยงา
ศาลเจ้าพ่อเขาใหญ่

ศาลเจ้าพ่อเขาใหญ่  เป็นศาลเจ้าบนเกาะสีชัง จังหวัดชลบุรี ที่เป็นที่เคารพบูชาของผู้คน โดยเฉพาะผู้ที่มีเชื้อสายจีน ศาลเจ้าพ่อเขาใหญ่ตั้งอยู่เชิงเขาคยาศิระ ปัจจุบันมีการตกแต่งและก่อสร้างถาวรวัตถุเป็นสถาปัตยกรรมตามแบบศาลเจ้าจีนผสมกับวัดไทย สามารถมองเห็นได้ชัดเจนจากอ่าวไทย ภายในประกอบด้วยศาลเจ้าเทพเจ้าจีนและสิ่งศักดิ์สิทธิ์หลายองค์ เช่น พระฤาษี เจ้าแม่กวนอิม เทพเห้งเจีย พระสังกัจจายน์ เป็นต้น โดยเทพเจ้าหลักของศาลเจ้าคือ "เจ้าพ่อเขาใหญ่" มีลักษณะเป็นหินที่เกิดจากการสร้างตัวตามธรรมชาติ
ศาลเจ้าพ่อเขาใหญ่เป็นที่สักการะของผู้คนมาตั้งแต่รัชสมัยของพระบาทสมเด็จพระจุลจอมเกล้าเจ้าอยู่หัว ดังที่ปรากฏในจารึกไม้สักเก่าแก่ซึ่งบันทึกโดยคุณอุ้งเซ็ง แซ่อึ้ง (หรือ ยุ่นเซิ้ง เซิ้นหวง ตามสำเนียงแมนดาริน) ชาวจีนพลัดถิ่นจากเมืองบุงเชียง เกาะไหหลำ เมื่อปี พ.ศ. 2426 ใจความว่า "ขณะที่มาจอดเรือทอดสมอ อยู่หน้าเกาะสีชัง ได้เห็นแสงไฟส่องสว่างอยู่บนเขาจึงได้ปีนขึ้นไปดู พบหินย้อยลักษณะเหมือนศีรษะคน ตรงตามตำราจีนว่า เป็นรูปเจ้าพ่อที่เกิดขึ้นเองจากธรรมชาติ และอยู่ในถ้ำในเขากลางทะเลและหันหน้าไปทางทิศตะวันออกมีน้ำอยู่ข้างหน้า ตามที่ชาวจีนโบราณเชื่อถือกัน เป็นสิ่งศักดิ์สิทธิ์ที่มหัศจรรย์" แผ่นจารึกนี้ปัจจุบันเก็บรักษาไว้ที่ศาลเจ้า
ลูเซนต์

ลูเซนต์ (อังกฤษ:LUCENTE;เกาหลี:루첸트) เป็นกลุ่มบอยแบนด์เกาหลีใต้ ที่ก่อตั้งโดย NOGA Entertainment เปิดตัวอย่างเป็นทางการเมื่อวันที่ 18 กันยายน 2018 ด้วยมินิอัลบั้มแรก "The Big Dipper" ก่อนที่จะเปิดตัวลูเซนต์ได้มีกิจกรรมส่งเสริมการขายในญี่ปุ่น, ฮ่องกง และ อินเดีย
ชื่อ "LUCENTE" คือการรวมกันของภาษาละตินและภาษาอังกฤษซึ่งหมายถึง "ส่องแสงสดใสเหมือนดวงดาว"
โยฮัน ก็อทฟรีท แฮร์เดอร์

โยฮัน ก็อทฟรีท แฮร์เดอร์  เป็นนักปรัชญา นักเทววิทยา กวี และนักวิจารณ์วรรณกรรมชาวเยอรมัน เขามีความเกี่ยวข้องกับสำนักเรืองปัญญา, "ชตวร์มอุนท์ดรัง" และสำนักคลาสสิกไวมาร์
แนวคิดด้านปรัชญาภาษา แฮร์เดอร์เป็นคนแรก ๆ ที่ออกมาเสนอว่า ภาษาที่แตกต่างมีอิทธิพลต่อรูปแบบและกรอบความคิดของสังคมมนุษย์แต่ละกลุ่ม สำหรับแฮร์เดอร์แล้ว ภาษาเป็นดั่ง "รากฐานทางความคิด" แนวคิดนี้ได้รับการอธิบายและเสริมโดยนักปรัญชาวิลเฮ็ล์ม ฟ็อน ฮุมบ็อลท์ ว่า ภาษาเป็นเครื่องมือที่มนุษย์ใช้เพื่อในการออกและแลกเปลี่ยนความคิด เวลามนุษย์คิดในใจก็คิดเป็นภาษา
แนวคิดด้านปรัชญาประวัติศาสตร์ ในขณะที่นักปรัชญาคนอื่นเสนอว่า "มนุษย์สร้างประวัติศาสตร์" แต่แฮร์เดอร์กลับคิดว่า "ประวัติศาสตร์สร้างมนุษย์" เขาให้ความสำคัญกับปัจเจกภาพและความหลากหลายของมนุษย์ เขาเชื่อว่าความแตกต่างของวิถีชีวิตมนุษย์เป็นผลผลิตของประวัติศาสตร์ในแต่ละช่วงสมัย ประวัติศาสตร์ของแต่ละยุคหรือแต่ละสังคมมีลักษณะเฉพาะแตกต่างกัน ทำให้มนุษย์ในแต่ละยุคแต่ละถิ่นกระทำการในลักษณะที่แตกต่างกันออกไป เขานำวัฒนธรรมชนชาติในดินแดนในยุคสมัยต่าง ๆ มาเปรียบเทียบกัน และสรุปว่าทุกสังคมต่างมีบรรทัดฐานเป็นของตัวเอง ซึ่งแตกต่างกันไปตามแต่ละสถานที่
โครยอ-ซารัม

โครยอ-ซารัม  หรือ โครยออิน  เป็นชื่อเรียกแทนตนเองของชาวเกาหลีในกลุ่มประเทศอดีตสหภาพโซเวียต ประกอบด้วยคำสองคำคือ "โครยอ" เป็นชื่อหนึ่งของประเทศเกาหลี และ "ซารัม" แปลว่า "คน หรือ บุคคล" ประมาณการว่ามีชาวโครยอ-ซารัมในอดีตประเทศสหภาพโซเวียตราว 500,000 คน ส่วนใหญ่อยู่ในกลุ่มประเทศเอกราชแถบเอเชียกลาง นอกจากนี้ยังพบชุมชนชาวเกาหลีขนาดใหญ่ทางตอนใต้ของประเทศรัสเซีย (รอบเมืองวอลโกกราด) ทางตะวันออกไกลของรัสเซีย (รอบเมืองวลาดีวอสตอค) เทือกเขาคอเคซัส และทางตอนใต้ของประเทศยูเครน ซึ่งมีบรรพบุรุษอพยพมาจากตะวันออกไกลของรัสเซียตั้งแต่ศตวรรษที่ 19
นอกจากนี้ยังมีชาวเกาหลีอีกกลุ่มหนึ่งตั้งถิ่นฐานบนเกาะซาฮาลิน ถูกจำแนกว่าเป็นชาวเกาหลีซาฮาลิน มีส่วนน้อยถือว่าตนเป็นโครยอ-ซารัม และส่วนใหญ่ถือว่าเป็นคนละกลุ่มกัน ชาวเกาหลีกลุ่มนี้คือผู้อพยพจากจังหวัดคย็องซังและช็อลลาช่วงศตวรรษที่ 19-20 เพราะถูกรัฐบาลญี่ปุ่นนำมาเป็นแรงงานเหมืองถ่านหินบนเกาะซาฮาลิน (ขณะนั้นเป็นจังหวัดคาราฟูโตะ) ซึ่งช่วงเวลานั้นญี่ปุ่นกำลังขาดแคลนแรงงานอันเกิดจากสงครามโลกครั้งที่สอง
ชาวเกาหลีซาฮาลิน

ชาวเกาหลีซาฮาลิน คือกลุ่มชาวรัสเซียผู้มีเชื้อสายเกาหลีอาศัยอยู่บนเกาะซาฮาลิน สืบสันดานมาจากบรรพบุรุษที่อพยพมาจากจังหวัดคย็องซังและช็อลลาของเกาหลีช่วงปลาย ค.ศ. 1930 จนถึงต้น ค.ศ. 1940 ซึ่งเป็นช่วงครึ่งหลังของยุคอาณานิคมญี่ปุ่น ในช่วงเวลานั้นเกาะซาฮาลินใต้ยังเป็นจังหวัดคาราฟูโตะของจักรวรรดิญี่ปุ่น รัฐบาลญี่ปุ่นได้ประกาศรับสมัครและบังคับแรงงานชาวเกาหลีส่งไปยังคาราฟูโตะเพื่อแก้ปัญหาการขาดแคลนแรงงาน 
ในช่วงปลายยุคอาณานิคมกองทัพแดงบุกคาราฟูโตะหลายวันก่อนญี่ปุ่นจะแพ้สงคราม มีชาวเกาหลีเพียงหยิบมือที่ทางการญี่ปุ่นส่งตัวกลับประเทศต้นทาง แต่เหลือชาวเกาหลีราวหนึ่งในสามที่ไม่ได้รับอนุญาตให้กลับญี่ปุ่นหรือเกาหลีใต้ซึ่งเป็นมาตุภูมิ เวลาผ่านไปสี่สิบปี ใน ค.ศ. 1985 ทางการญี่ปุ่นมอบสิทธิการเดินทางและจัดหาเงินทุนเพื่อส่งชาวเกาหลีกลุ่มนี้กลับประเทศต้นทาง มีชาวเกาหลีซาฮาลินเพียง 1,500 คนเท่านั้นที่เลือกกลับเกาหลีใต้ในสองทศวรรษต่อมา แต่ชาวเกาหลีซาฮาลินทุกรุ่นส่วนใหญ่เลือกที่จะอาศัยบนเกาะซาฮาลินต่อไป
ชาวเกาหลีซาฮาลินอาจถือว่าตนเองเป็นโครยอ-ซารัม หรือไม่ถือว่าตนเองเป็นโครยอ-ซารัม เพราะพวกเขามีความเป็นมาและภาษาที่ต่างกัน คำว่า "โครยอ-ซารัม" มักถูกใช้เรียกชาวเกาหลีในกลุ่มประเทศอดีตสหภาพโซเวียตซึ่งส่วนใหญ่อพยพจากจังหวัดฮัมกย็องไปอาศัยอยู่แถบตะวันออกไกลของรัสเซียช่วงศตวรรษที่ 19 แต่ต่อมาพวกเขาถูกเนรเทศไปอยู่เอเชียกลางแทน ด้วยเหตุนี้ชาวเกาหลีบนเกาะซาฮาลินจึงระบุตัวตนว่าพวกเขาเป็นชาวเกาหลีซาฮาลิน และมองว่าพวกเกาหลีในเอเชียกลางดูด้อยค่ากว่าพวกเขา
เลดีนิโคลัส วินด์เซอร์

เลดีนิโคลัส วินด์เซอร์  (นามเดิม: เปาลา โดอิมี เด ลูพิส เด ฟรันโคแปน) เกิดเมื่อวันที่ 7 สิงหาคม พ.ศ. 2512 เป็นธิดาของ หลุยส์ โดอิมี เด ลูพิส เคานต์แห่งลูพิส กับ อิงกริด เดตเตอร์ เด ฟรันโคแปน มารดาของเธอเป็นนักกฎหมายชาวสวีเดน ส่วนบิดาของเธอเป็นท่านเคานต์แห่งตระกูลลูพิสของอังกฤษ อีกทั้งบิดาของเธอยังเป็นเศรษฐ๊ที่เป็นที่รู้จักในนามของเจ้าของที่ดินในประเทศอังกฤษและโครเอเชีย เธอมีน้องทั้งหมด 4 คน ได้แก่ ปีเตอร์ ฟรันโคแปน คริสเตีนน ฟรันโตแปน นิโคลัส ฟรันโคแปน และ ลอเรนซ์ ฟรันโคแปน
สมรส.
เธอได้พบกับสวามีในอนาคต ณ มหาวิทยาลัยนิวยอร์ก ใน พ.ศ. 2542 อีกทั้งยังพบกันในงานเลี้ยงของเพื่อนของลอร์ดนิโคลัสอีก ทั้งคู่จึงตกลงหมั้นกันในเดือนกรกฎาคม พ.ศ. 2549 และสมรสกันวันที่ 4 พฤศจิกายน ในปีเดียวกัน ณ นครรัฐวาติกัน จากนั้นเดินทางมายังอังกฤษ และจดทะเบียนสมรสกันในวันที่ 19 ตุลาคมในปีเดียวกัน ทำให้เปาลามีชื่อใหม่เป็น เลดีนิโคลัส วินด์เซอร์ ทั้งคู่มีบุตรด้วยกันคือ
หลังจากสมรสแล้ว เลดีนิโคลัส วินด์เซอร์ ได้ทำงานร่วมกับสวามี และเป็นตัวแทนของพระราชวงศ์อังกฤษในการเดินทางเยือนประเทศในเครือจักรภพตามพระบรมราชโองการของสมเด็จพระราชินีนาถเอลิซาเบธที่ 2 แห่งสหราชอาณาจักร ซึ่งทรงพระกรุณาโปรดเกล้าโปรดกระหม่อมให้เธอ ทำงานในเรื่องนี้ตั้งแต่ พ.ศ. 2552 ทั้งนี้ เลดีนิโคลัส วินด์เซอร์ ยังเป็นประธานสมาคมนักกฎหมายแห่งสหราชอาณาจักร ตั้งแต่ พ.ศ. 2556 มารดาของเธอนั้นเป็นผู้ให้การช่วยเหลือและเป็นที่ปรึกษาของโครงการนี้
ท่าอากาศยานนานาชาติปูเวร์โตปรินเซซา

ท่าอากาศยานนานาชาติปูเวร์โตปรินเซซา (ฟิลิปีโน: "Paliparang Pandaigdig ng Puerto Princesa") (IATA: PPS, ICAO: RPVP) เป็นท่าอากาศยานที่ตั้งอยู่ที่จังหวัดปาลาวันประเทศฟิลิปปินส์ ให้บริการในพื้นที่เขตเมืองปูเวร์โตปรินเซซา ถูกจัดให้เป็นท่าอากาศยานนานาชาติโดยหน่วยงานการบินพลเรือนแห่งฟิลิปปินส์ ท่าอากาศยานแห่งนี้ยังถือเป็นประสู่แม่น้ำใต้ดินปูเวร์โตปรินเซซา หนึ่งในแหล่งมรดกโลกและหนึ่งในเจ็ดสิ่งมหัศจรรย์ทางธรรมชาติของโลกยุคใหม่
โรมัน เบือร์คี

โรมัน เบือร์คี เป็นนักฟุตบอลชาวสวิตเซอร์แลนด์ ปัจจุบันเล่นตำแหน่งผู้รักษาประตูให้กับโบรุสซีอาดอร์ทมุนท์ในบุนเดิสลีกา ก่อนหน้านั้นเขาเคยเป็นผู้เล่นของสโมสรกราสฮอปเปอร์ ชุดที่สามารถเอาชนะบาเซิลด้วยการยิงลูกโทษ 4–3 ในรอบชิงชนะเลิศสวิสคัพเมื่อ ค.ศ. 2013
อิงกริด เดตเตอร์ เด ฟรันโคแปน

อิงกริด เดตเตอร์ เด ฟรันโคแปน  เกิดเมื่อวันที่ 24 พฤศจิกายน 2479 ณ สต็อกโฮล์ม สวีเดน เธอเป็นทั้งนักกฎหมาย อนุญาโตตุลาการ และ ผู้ประพันธ์เกี่ยวกับความรู้เรื่องต่าง ๆ ในสิทธิสตรีของสวีเดนตั้งแต่ปี 2503 ทั้งนี้ เธอยังได้รับการยกย่องให้เป็นศาสตราจารย์ด้านกฎหมายระหว่างประเทศ ของลินด์เกน และยังดำรงตำแหน่ง ศาสตราจารย์กิตติคุณทนายความแห่งอังกฤษ และ เวลส์
สมรส.
อิงกริด เดตเตอร์ เด ฟรันโคแปน ได้สมรสกับ หลุยส์ โดอิมี เด ลูพิส เคานต์แห่งลูพิส มีบุตรดังนี้
อิงกริด เดตเตอร์ เด ฟรันโคแปน ปัจจุบันได้รับพระมหากรุณาธิคุณจาก สมเด็จพระราชินีนาถเอลิซาเบธที่ 2 แห่งสหราชอาณาจักร ให้เป็นผู้ช่วยประธานสมาคมกฎหมายแห่งสหราชอาณาจักรร่วมกับ เลดีนิโคลัส วินด์เซอร์ บุตรสาว
เฮ็ลมูท โคล

เฮ็ลมูท โยเซ็ฟ มิชชาเอล โคล  เป็นรัฐบุรุษชาวเยอรมัน อดีตนายกรัฐมนตรีเยอรมนี (เยอรมนีตะวันตกช่วงปี ค.ศ. 1982–1990 และสหพันธรัฐเยอรมนีช่วงปี ค.ศ. 1990–1998) อดีตประธานพรรคสหภาพประชาธิปไตยคริสเตียนตั้งแต่ปี ค.ศ. 1973–1998 อดีตมุขมนตรีรัฐไรน์ลันท์-ฟัลทซ์ อดีตประธานกลุ่ม 7 ใน ค.ศ. 1985 และ ค.ศ. 1992 และใน ค.ศ. 1998 เป็นประธานกิตติมศักดิ์ของพรรคสหภาพประชาธิปไตยคริสเตียน กระทั่งลาออกจากตำแหน่งใน ค.ศ. 2000
วินโดวส์-1252

วินโดวส์-1252 หรือ ซีพี-1252  เป็นรหัสอักขระแบบหนึ่งไบต์ที่ใช้กับอักษรละติน มักถูกใช้ในองค์ประกอบรุ่นเก่าในไมโครซอฟท์ วินโดวส์รุ่นภาษาอังกฤษและภาษาตะวันตกอื่น ๆ
ตารางอักขระ.
]]125 
!style="height:4em;background:#EEE"|8_128
!style="height:4em;background:#EEE"|9_144
!style="height:4em;background:#EEE"|A_160
!style="height:4em;background:#EEE"|B_176
!style="height:4em;background:#EEE"|C_192
!style="height:4em;background:#EEE"|D_208
!style="height:4em;background:#EEE"|E_224
!style="height:4em;background:#EEE"|F_240
<templatestyles src="Legend/styles.css" />  ตัวอักษร <templatestyles src="Legend/styles.css" />  ตัวเลข <templatestyles src="Legend/styles.css" />  เครื่องหมายวรรคตอน <templatestyles src="Legend/styles.css" />  เครื่องหมาย <templatestyles src="Legend/styles.css" />  อักขระอื่น ๆ <templatestyles src="Legend/styles.css" />  ไม่ได้กำหนด
Echinacea purpurea

Echinacea purpurea เป็นพันธุ์ไม้ดอกของอเมริกาเหนือในวงศ์ทานตะวัน มีถิ่นกำเนิดในอเมริกาเหนือตะวันออก และยังมีบางส่วนในป่าของภาคตะวันออก ตะวันออกเฉียงใต้ และตะวันตกกลางของสหรัฐอเมริกา เช่นเดียวกับในรัฐออนแทรีโอของแคนาดา
แอนทีเลีย

แอนทีเลีย (Antilia) เป็นบ้านเดี่ยวความสูง 173 เมตรในมุมไบ ประเทศอินเดีย ที่มีชื่อเสียงและมีมูลค่าสูงถึง 2 พันล้านดอลล่าร์สหรัฐ "(2014)" และจัดอันดับเป็นที่อยู่อาศัยที่มูลค่าสูงที่สุดในโลกรองจากพระราชวังบัคคิงแฮม ในกรุงลอนดอน สหราชอาณาจักร และเป็นที่อยู่อาศัยส่วนบุคคลหรือบ้านเดี่ยวที่มีมูลค่าสูงที่สุดในโลก เจ้าของแอนทีเลียคือมูเกช อัมบานี มหาเศรษฐีระดับต้น ๆ ของอินเดีย การออกแบบที่เป็นที่ถกเถียงและการใช้งานโดยครอบครัวเพียงครอบครัวเดียวนั้นสร้างชื่อเสียงในทางที่ไม่ค่อยดีในอินเดียให้กับแอนทีเลีย นอกจากนี้การออกแบบยังถูกวิจารณ์อย่างหนักในบรรดาสถาปนิกและนักวิจารณ์สถาปัตยกรรม และยังถูกนำมาล้อเลียนในสื่อนิยมอีกด้วย
Zenaida macroura

Zenaida macroura หรือ นกเขามอร์นิ่ง โดฟ  เป็นสมาชิกของวงศ์นกพิราบและนกเขา (Columbidae) มีห้าสายพันธุ์ย่อย มี Zenaida macroura อยู่ประมาณ 475 ล้านตัว พบได้ในอเมริกาเหนือ "Zenaida macroura" มีสีเทาอ่อนและสีน้ำตาล ตัวผู้และตัวเมียมีลักษณะคล้ายกัน
นกเขาพันธุ์นี้มักจะมีคู่ทีละคน ทั้งพ่อแม่ฟักและดูแลลูก "Zenaida macroura" ตัวเต็มวัยมักกินเฉพาะเมล็ด สำหรับตัวอ่อนจะให้น้ำนมพืชโดยพ่อแม่ของมัน
"Zenaida macroura" ถูกล่าทั้งสำหรับกีฬาและเนื้อสัตว์ ทุกปีมีนกถึง 70 ล้านตัวถูกยิงตายในสหรัฐอเมริกา
ทูโฟร์เค

ทูโฟร์เค  เป็นกลุ่มบอยแบนด์ชาวเกาหลีใต้ก่อตั้งโดยโชอึนเอนเตอร์เทนเมนต์ ปัจจุบันประกอบด้วยสมาชิกห้าคน: ชางซ็อน, กียง, อิมชาน, ซีอู และยังอุง กลุ่มเปิดตัวเมื่อวันที่ 6 กันยายน 2012 ด้วยมินิอัลบั้ม "Hurry Up"
เอสโอเอส (เพลงอะวีชี)

เอสโอเอส  เป็นซิงเกิลหลังการเสียชีวิตแรกของดีเจชาวสวีเดนอะวีชี ทำร่วมกับ Albin Neder และ Kristoffer Fogelmark และเสียงจากนักร้องชาวอเมริกา Aloe Blacc เผยแพร่ในวันที่ 10 เมษายน 2019 และจะอยู่ในอัลบั้มที่สามของเขา "ทิม" ที่จะเผยแพร่ในวันที่ 6 มิถุนายน 2019
เพลงดังกล่าวถูกปล่อยออกมาพร้อมกับวิดีโอที่มีความคิดเห็นใน Avicii Memory Board รวมถึงวิดีโอเบื้องหลังที่ถูกปล่อยออกมาสองชั่วโมงก่อนการปล่อยตัว และเพลงนี้ได้ขึ้นาเป็นอันดับหนึ่งในชาร์ตซิงเกิลของสวีเดนในสองวันหลังจากเผยแพร่
พื้นหลัง.
เพลงนี้เสร็จสมบูรณ์โดยทีมนักเขียนและโปรดิวเซอร์หลังจากการเสียชีวิตของอะวีชีในเดือนเมษายน 2018 เพลงนี้ได้เสร็จไปแล้ว "75–80%" ในขณะที่เขาเสียชีวิต
ผู้ผลิตร่วม Krisfoffer Fogelmark และ Albin Nedler ยืนยันว่าหลังจากการตายของอะวีชีพวกเขาได้รับไฟล์ MIDI สำหรับเพลงที่อะวีชีได้สร้างขึ้นและกล่าวว่าเสียงและบันทึกทั้งหมดในเพลงนั้นมาจากอะวีชีโดยไม่มีการผลิตเพิ่มเติมใด ๆ การเพิ่มเติมเพียงอย่างเดียวในเพลงคือเสียงร้องของ Aloe Blacc
ทิม (อัลบั้มอะวีชี)

ทิม  เป็นอัลบั้มหลังการเสียชีวิตของดีเจชาวสวีเดนอะวีชี กำหนดจะวางจำหน่ายในวันที่ 6 มิถุนายน 2019 มันจะรวมถึง "SOS" ซิงเกิลซึ่งได้รับการปล่อยตัวเมื่อวันที่ 10 เมษายน 2019 จะเป็นผลงานต่อจากอัลบั้มสตอรีสของเขาในปี 2015 ผลกำไรทั้งหมดจากการขายอัลบั้มจะนำไปสู่มูลนิธิทิม แบร์ยลิง ซึ่งก่อตั้งขึ้นหลังจากการฆ่าตัวตายของอะวีชีเพื่อสร้างความตระหนักด้านสุขภาพจิต
พื้นหลัง.
หลังจากการฆ่าตัวตายของอะวีชีในเดือนเมษายน 2019 ตัวแทนกล่าวในเดือนต่อมาว่า "ไม่มีแผน" ที่จะปล่อยอะไรใหม่ในอนาคตอันใกล้ ในเดือนเมษายน 2019 มีการประกาศว่าอะวีชีได้ทำงานสำหรับอัลบั้มก่อนที่เขาจะเสียชีวิต ทีมนักเขียนและโปรดิวเซอร์ที่ทำอัลบั้มอธิบายว่ามีจะองค์ประกอบของ "Psychedelia เพลงอาหรับ เสียงของทะเลแคริบเบียน และอีกมากมาย" ในปัจจุบันมีเพลงอยู่ 12 เพลง
ฟรีดริช ชเลเกิล

คาร์ล วิลเฮ็ล์ม ฟรีดริช (ฟ็อน) ชเลเกิล  หรือที่นิยมเรียก ฟรีดริช ชเลเกิล เป็นนักกวี, นักวิจารณ์วรรณกรรม, นักปรัชญา, นักนิรุกติศาสตร์ และนักภารตศึกษาชาวเยอรมัน เขากับพี่ชาย เอากุสท์ วิลเฮ็ล์ม ชเลเกิล ถือเป็นบุคคลสำคัญด้านศิลปะจินตนิยมในเมืองเยนา เขายังเป็นผู้บุกเบิกวิชาอินเดีย-ยุโรปศึกษา (Indo-European studies), ภาษาศาสตร์เปรียบเทียบ (Comparative linguistics) และการจัดกลุ่มภาษาตามลักษณะโครงสร้างคำ (Morphological typology) ชเลเกิลสมัยที่เป็นวัยรุ่นเป็นพวกอเทวนิยม หัวสุดโต่ง และชอบอยู่ลำพัง อย่างไรก็ตาม ใน ค.ศ. 1808 ชเลเกิลคนเดิมหันไปนับถือโรมันคาทอลิก
ชเลเกิลเกิดที่เมืองฮันโนเฟอร์ รัฐผู้คัดเลือกเบราน์ชไวค์-ลือเนอบวร์ค ในจักรวรรดิโรมันอันศักดิ์สิทธิ์ เป็นบุตรของบาทหลวงโยฮัน อาด็อล์ฟ ชเลเกิล (Johann Adolf Schlegel) เขาศึกษาวิชากฎหมายที่เกิททิงเงินและไลพ์ซิชเป็นเวลาสองปีและได้รู้จักกับฟรีดริช ชิลเลอร์ ต่อมาในปีค.ศ. 1796 เขาย้ายไปอยู่กับพี่ชายที่เมืองเยนา ที่นั่นเขาได้ทำงานร่วมกับบุคคลแนวหน้าอย่างโนวาลิส, ลูทวิช ทีค และฟิชเทอ
กฤตติกุล บุญลือ

พันตำรวจตรี กฤตติกุล บุญลือ (20 มิถุนายน พ.ศ. 2527 – 20 มิถุนายน พ.ศ. 2551) หรือ หมวดตี้ เป็นผู้บังคับหมวด กองร้อยรบพิเศษที่ 2 กองกำกับการ 1 กองบังคับการสนับสนุนทางอากาศ กองบัญชาการตำรวจตระเวนชายแดน ผู้เจริญรอยตามธรณิศ ศรีสุข หรือผู้กองแคน ที่เสียชีวิตจากการปฏิบัติหน้าที่ ในเหตุการณ์ความไม่สงบในชายแดนภาคใต้ของประเทศไทยเช่นเดียวกัน
กฤตติกุล บุญลือ เป็นคนชอบบันทึกไดอารีข้อมูลส่วนตัวอยู่เสมอ บันทึกสุดท้ายที่เขาเขียนไว้ไม่ถึงชั่วโมงก่อนออกปฏิบัติหน้าที่จนเสียชีวิต คือวันที่ 20 มิถุนายน พ.ศ. 2551 ตรงกับวันเกิดครบรอบ 24 ปี และเป็นวันคล้ายวันเกิดแม่ของเขา
ประวัติ.
กฤตติกุล บุญลือ เป็นนักเรียนเตรียมทหารรุ่นที่ 44 และนักเรียนนายร้อยตำรวจรุ่นที่ 60 ได้รับการบรรจุครั้งแรกในตำแหน่งรองสารวัตรประจำโรงเรียนนายร้อยตำรวจสามพราน แล้วย้ายมาดำรงตำแหน่งผู้บังคับหมวด กองร้อยรบพิเศษที่ 2 กองกำกับการ 1 กองบังคับการสนับสนุนทางอากาศ กองบัญชาการตำรวจตระเวนชายแดน
ชีวิตส่วนตัว.
กฤตติกุล บุญลือ เป็นบุตรของนรินทร์ บุญลือ (บิดา) และพิมพลักษณ์ บุญลือ (มารดา) นอกจากนี้ เขามีน้องชายคือร้อยตำรวจโท พัทธงค์ บุญลือ ทั้งนี้ กฤตติกุลมีความฝันอยากเป็นตำรวจตามธรณิศ ศรีสุข หรือผู้กองแคน ซึ่งเป็นตำรวจรุ่นพี่ โดยเลือกเป็นตำรวจตระเวนชายแดนหน่วยเดียวกัน ก่อนอาสาลงปฏิบัติหน้าที่ในพื้นที่ 3 จังหวัดภาคใต้
การเสียชีวิต.
วันที่ 20 มิถุนายน พ.ศ. 2551 กฤตติกุล บุญลือ ทำหน้าที่เป็นหัวหน้าชุดเจ้าหน้าที่ตำรวจตระเวนชายแดนชุดพลร่มพิเศษ 01 ของฐานปฏิบัติการตำรวจตระเวนชายแดน ออกลาดตระเวนที่ตำบลเขื่อนบางลาง อำเภอบันนังสตา จังหวัดยะลา แล้วถูกกลุ่มก่อความไม่สงบซุ่มโจมตีด้วยอาก้าและเอ็ม 16 โดยมีการปะทะกันเป็นเวลากว่า 10 นาที ส่งผลให้กฤตติกุลเสียชีวิตในที่เกิดเหตุ และเจ้าหน้าที่ได้รับบาดเจ็บอีก 4 นาย ขณะที่เพื่อนคนอื่นได้ส่งข้อความอวยพรวันเกิดผ่านโทรศัพท์มือถือ โดยไม่ทราบว่าเขาเสียชีวิต ตลอดจนไม่สามารถนำศพออกจากบริเวณปะทะได้ตั้งแต่ช่วงสายจรดค่ำ
ทั้งนี้ กฤตติกุลเสียชีวิตที่อำเภอบันนังสตา ซึ่งเป็นอำเภอเดียวกับที่ธรณิศ ศรีสุข และสมเพียร เอกสมญา เสียชีวิตจากการปฏิบัติหน้าที่ ส่งผลให้สถานที่ดังกล่าวได้รับการขนานนามว่าเป็นสมรภูมิของวีรบุรุษสีกากีในสมัยนั้น
ปฏิกิริยาตอบรับ.
มีผู้ติดตามอ่านไดอารีออนไลน์ของกฤตติกุล บุญลือ เป็นจำนวนมาก โดยมีผู้คนเก็บไดอารีหน้าสุดท้ายไว้เป็นอนุสรณ์มากกว่า 140,000 คลิก นับเป็นสถิติมากที่สุดในเว็บไดอารีอิส (Diaryis) รวมทั้งเชื่อว่าสูงสุดในบรรดาเว็บประเภทไดอารีทั้งหมด
ส่วนร้อยตำรวจตรี เร๊าะมัน หะนิแร เพื่อนร่วมรุ่นจากโรงเรียนนายร้อยตำรวจ รู้สึกเสียใจมากเมื่อทราบข่าวการเสียชีวิต เขากล่าวถึงกฤตติกุลว่าเป็นคนนิสัยดี และเป็นที่รักของเพื่อนฝูง
ผลที่ตามมา.
ในเบื้องต้น กฤตติกุลได้รับการคาดปูนบำเหน็จความชอบ 9 ขั้น แต่เนื่องด้วยเขาปฏิบัติหน้าที่เป็นรอบปีงบประมาณเกินกว่า 6 เดือน จึงได้รับการเลื่อนขั้นรวม 10 ขั้น และได้รับยศพันตำรวจตรี
เรื่องราวของเขาได้รับการถ่ายทอดเป็นละครเทิดพระเกียรติชุด"ปิดทองหลังพระ" ตอนความฝันอันสูงสุด (ศรราม เทพพิทักษ์ รับบทเป็นกฤตติกุล บุญลือ และวันชนะ สวัสดี รับบทเป็นธรณิศ ศรีสุข) รวมถึงละครเทิดพระเกียรติชุด"หัวใจเดียวกัน" (ชินวุฒ อินทรคูสิน รับบทเป็นกฤตติกุล บุญลือ และศุภกรณ์ กิจสุวรรณ รับบทเป็นธรณิศ ศรีสุข)
ส่วนในปี พ.ศ. 2559 ทางสำนักงานตำรวจแห่งชาติสามารถจับคนร้ายที่สังหารกฤตติกุล บุญลือ โดยเชื่อว่าสามารถจับกุมได้เกือบทั้งหมด
รายชื่อเขตของโซล

คู  เป็นชื่อเรียกหน่วยการปกครองของโซล มีทั้งหมด 25 คู (เขต) แต่ละคูมีขนาดและประชากรมากน้อยต่างกันออกไป เช่น เขตซงพามีประชากรมากที่สุด ส่วนเขตซอโจมีพื้นที่มากที่สุด คูมีลักษณะคล้ายกับโบโรฮ์  ของลอนดอนและนิวยอร์ก หรือคล้ายกับเขตพิเศษของโตเกียว ในแต่ละคูจะมีสภาทำหน้าที่หลายอย่าง และรัฐบาลนครพิเศษจะดูแลในเขตอำนาจอื่น ๆ ในแต่ละคูก็จะแบ่งการปกครองออกเป็นทง  หรือแขวง บางคูที่มีพื้นที่น้อยอาจมีทงไม่กี่แห่ง หากคูไหนมีขนาดใหญ่เช่นเขตชงโนก็จะมีทงจำนวนมาก
รายชื่อ.
สถิติใน ค.ศ. 2014
<templatestyles src="Template:Table alignment/tables.css" />
ท่าอากาศยานนานาชาติอ่าวซูบิก

ท่าอากาศยานนานาชาติอ่าวซูบิก (ฟิลิปีโน: "Paliparang Pandaigdig ng Look ng Subic") หรือชื่อย่อ SBIA (IATA: SFS, ICAO: RPLB) เป็นท่าอากาศยานแห่งหนึ่งในประเทศฟิลิปปินส์ ให้บริการในพื้นที่ของเขตเมืองท่าปลอดภาษีอ่าวซูบิก เทศบาลโมรง และพื้นที่ของโอลงกาโปซิตี เดิมท่าอากาศยานแห่งนี้เคยถูกใช้งานโดยกองทัพเรือสหรัฐ และเป็นท่าอากาศยานที่สำคัญรองจากนินอย อากีโน
ท่าอากาศยานนานาชาติลาวัก

ท่าอากาศยานนานาชาติลาวัก  (IATA: LAO, ICAO: RPLI) เป็นท่าอากาศยานที่ให้บริการในพื้นที่เขตเมืองลาวัก ซึ่งเป็นเมืองศูนย์กลางของจังหวัดฮีลากังอีโลโคส ประเทศฟิลิปปินส์ นับเป็นท่าอากาศยานเพียงแห่งเดียวของจังหวัด และเป็นท่าอากาศยานนานาชาติที่อยู่เหนือสุดของประเทศ เป็นจุดหมายปลายทางยอดนิยมของนักท่องเที่ยวชาวจีน
ท่าอากาศยานมีทางวิ่งเพียงทางเดียว ยาว 2,420 เมตร และถูกจัดให้เป็นท่าอากาศยานนานาชาติระดับรองโดยการบินพลเรือนแห่งฟิลิปปินส์
เฮ็ลมูท ชมิท

เฮ็ลมูท ไฮน์ริช วัลเดอมาร์ ชมิท  เป็นนักการเมืองเยอรมันและสมาชิกพรรคสังคมประชาธิปไตยแห่งเยอรมนี เขาดำรงตำแหน่งนายกรัฐมนตรีแห่งสหพันธ์สาธารณรัฐเยอรมนี (เยอรมนีตะวันตก) ระหว่าง ค.ศ. 1974–1982
ควร์ท วัลท์ไฮม์

ควร์ท โยเซ็ฟ วัลท์ไฮม์ (เยอรมัน: Kurt Josef Waldheim) เป็นเจ้าหน้าที่การทูตและนักการเมืองชาวออสเตรีย อดีตเลขาธิการสหประชาชาติ ตั้งแต่ ค.ศ. 1972 ถึง 1981 และอดีตประธานาธิบดีแห่งออสเตรียตั้งแต่ ค.ศ. 1986 ถึง 1992 
ในปี 1977 วัลท์ไฮม์ได้บันทึกคำทักทายสำหรับแผ่นจานทองคำของวอยเอจเจอร์ ซึ่งเป็นแผ่นบันทึกคู่ที่มีเสียงและภาพผนึกอยู่ที่ยานวอยเอจเจอร์ 1 และวอยเอจเจอร์ 2 ที่แสดงถึงความหลากหลายของชีวิตและวัฒนธรรมบนโลก
โนวาลิส

โนวาลิส  เป็นนามปากกาของ เกออร์ค ฟิลลิพ ฟรีดริช ไฟรแฮร์ ฟ็อน ฮาร์เดินแบร์ค  นักเขียน, กวี, รหัสยิก และนักปรัชญาแห่งยุคศิลปะจินตนิยมเยอรมันตอนต้น
เกออร์ค ฟิลลิพ ฟรีดริช ฟ็อน ฮาร์เดินแบร์ค เกิดเมื่อ ค.ศ. 1772 ที่คฤหาสน์โอเบอร์วีเดอร์ชเต็ท (Oberwiederstedt) ในตระกูลขุนนางชั้นล่างซึ่งปกครองท้องที่เนอร์เทิน-ฮาร์เดินแบร์ค (Nörten-Hardenberg) โนวาลิสเป็นบุตรของภรรยาคนที่สองของไฮน์ริช อุลริช เอรัสมุส ไฟร์แฮร์ ฟ็อน ฮาร์เดินแบร์ค (Heinrich Ulrich Erasmus Freiherr von Hardenberg) นายอหสังหาริมทัพย์และเป็นผู้จัดการเหมืองเกลือ แม้ฮาร์เดินแบร์คจะเป็นตระกูลขุนนางแต่ก็ไม่ได้ร่ำรวย เด็กชายเกออร์ค ฟิลลิพ มักจะขัดสนเรื่องเงินทองอยู่เสมอ
ระหว่าง ค.ศ. 1790–1794 เขาศึกษาวิชากฎหมายที่เมืองเยนา, ไลพ์ซิช และวิทเทินแบร์ค และมีผลการเรียนยอดเยี่ยม เขามีโอกาสได้ฟังการบรรยายประวัติศาสตร์ของฟรีดริช ชิลเลอร์ และต่อมาก็ได้เป็นเพื่อนกัน เขายังได้พบกับเกอเทอ, แฮร์เดอร์, ฌ็อง ปอล และได้เป็นเพื่อนกับนักปรัชญาแถวหน้าหลายคนทั้งลูทวิช ทีค, เช็ลลิง และพี่น้องฟรีดริช–เอากุสท์ วิลเฮ็ล์ม ชเลเกิล
ยูฟ่าเนชันส์ลีก ฤดูกาล 2018–19 ลีกซี

ยูฟ่าเนชันส์ลีก ฤดูกาล 2018–19 ลีก ซี เป็นดิวิชันที่สองของ ฤดูกาล 2018–19 ของ ยูฟ่าเนชันส์ลีก, ฤดูกาลแรกของการแข่งขันฟุตบอลระดับนานาชาติที่เกี่ยวข้องกับทีมชาติทีมชายของ 55 ชาติสมาคมของ ยูฟ่า.
รูปแบบ.
ลีก ซี ถูกแบ่งออกเป็น 15 ชาติสมาชิกยูฟ่าที่ถูกจัดอันดับจากอันดับที่ 25–39, แยกอยู่ในสี่กลุ่ม (หนึ่งกลุ่มที่มีสามทีมและสามกลุ่มที่มีสี่ทีม). ผู้ชนะของแต่ละกลุ่มจะได้รับการเลื่อนชั้นสู่ ยูฟ่าเนชันส์ลีก ฤดูกาล 2020–21 ลีกบี, และทีมล่างสุดอันดับที่สี่ของแต่ละกลุ่มจะต้องตกชั้นไปสู่ ยูฟ่าเนชันส์ลีก ฤดูกาล 2020–21 ลีกดี (ทีมด้านล่างของกลุ่ม 2, 3, และ 4, ไปพร้อมกับการจัดอันดับต่ำที่สุดจากทีมอันดับที่สามของลีก ซี.
กลุ่ม.
รายชื่อโปรแกรมการแข่งขันได้รับการยืนยันโดยยูฟ่าเมื่อวันที่ 24 มกราคม ค.ศ. 2018 ตามผลการจับสลาก.
เวลาต่างๆ คือ CET/CEST, เป็นไปตามที่ระบุไว้โดยยูฟ่า (เวลาท้องถิ่น, ถ้าแตกต่าง, อยู่ในวงเล็บ).
อันดับผู้ทำประตู.
มีการทำประตู 92 จากการแข่งขัน 42 เฉลี่ย ต่อนัด
การทำประตู 6 ครั้ง
หมายเหตุ.
<templatestyles src="Reflist/styles.css" />
วิกโตร์ โอร์บาน

วิกโตร์ มิฮาย โอร์บาน (เกิดวันที่ 31 พฤษภาคม พ.ศ. 2506) เป็นนักการเมืองชาวฮังการีและนายกรัฐมนตรีของฮังการีตั้งแต่ พ.ศ. 2553 ก่อนหน้านี้เขาดำรงตำแหน่งนายกรัฐมนตรีระหว่าง พ.ศ. 2541–2545 ปัจจุบันเป็นหัวหน้าพรรคฟิแด็สซึ่งเป็นพรรคแนวอนุรักษนิยม-ชาตินิยม
อูลลา เลอเวน

อูลลา มาร์กาเรธา เลอเวน  เกิดเมื่อวันที่ 29 พฤษภาคม 2494 เธอมีนามสกุลเกิดคือ อเวสัน และนามสกุลจากการสมรสครั้งแรกคือ โจฮันสัน เป็นนักการเมืองของสวีเดน และเป็นประธานสมาคมการค้าแห่งสวีเดน เธอสมรสครั้งแรกกับ สเตน โจฮันสัน มีบุตรด้วยกัน 2 คน ต่อมาได้แยกทางกันอยู่ ส่วนบุตรนั้นเธอและสเตนได้ช่วยกันดูแล ต่อมาเธอได้พบกับ สเตฟัน เลอเวน ในปี 2535 ในบริษัทBAE Systems Hägglunds AB ซึ่งตอนนั้นสเตฟันทำงานเป็นช่างเชื่อมและเธอเป็นคัวแทนของสหภาพแรงงานของสวีเดน ต่อมาทั้งคู่ได้แต่งงานกันในปี 2546